title: 2018 m. kovo 5 d. Tarybos įgyvendinimo reglamentas (ES) 2018/325, kuriuo įgyvendinama Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 3 dalis

text:
6.3.2018

               LT

               Europos Sąjungos oficialusis leidinys

               L 63/3

         TARYBOS ĮGYVENDINIMO REGLAMENTAS (ES) 2018/325
   2018 m. kovo 5 d.
   kuriuo įgyvendinama Reglamento (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje, 17 straipsnio 3 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 10 d. Tarybos reglamentą (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje (1), ypač į jo 17 straipsnio 3 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. kovo 10 d. Taryba priėmė Reglamentą (ES) Nr. 224/2014;

               (2)

               2018 m. vasario 16 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 2127 (2013), atnaujino informaciją, susijusią su vienu asmeniu, kuriam taikomos ribojamosios priemonės;

               (3)

               todėl Reglamento (ES) Nr. 224/2014 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 224/2014 I priedas iš dalies keičiamas, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 5 d.

            Tarybos vardu

            Pirmininkas

         N. DIMOV

      (1)  OL L 70, 2014 3 11, p. 1.

      PRIEDAS
      Reglamento (ES) Nr. 224/2014 I priedo antraštinės dalies „A. Asmenys“ įrašas, susijęs su toliau nurodytu asmeniu, pakeičiamas šiuo įrašu:

                     „1.

                     François Yangouvonda BOZIZÉ (alias: a) Bozize Yangouvonda; b) Samuel Peter Mudde (gimęs 1948 m. gruodžio 16 d., Izo, Pietų Sudane))
                     Pareigos: a) Buvęs Centrinės Afrikos Respublikos valstybės vadovas b) Profesorius
                     Gimimo data: a) 1946 m. spalio 14 d.; b) 1948 m. gruodžio 16 d.
                     Gimimo vieta: a) Mouila, Gabonas; b) Izo, Pietų Sudanas
                     Pilietybė: a) Centrinės Afrikos Respublikos; b) Pietų Sudano
                     Paso Nr.: D00002264, išduotas 2013 m. birželio 11 d. (išduotas Užsienio reikalų ministro Džuboje, Pietų Sudane. Galiojimas baigiasi 2017 m. birželio 11 d. Diplomatinis pasas išduotas Samuel Peter Mudde vardu)
                     Nacionalinis identifikavimo Nr.: M4800002143743 (pase nurodytas asmens kodas)
                     Adresas: Uganda
                     Įtraukimo į JT sąrašą data: 2014 m. gegužės 9 d.

                        Kita informacija: Motinos vardas – Martine Kofio. Nuoroda į interneto svetainę, kurioje pateikiamas Interpolo – Jungtinių Tautų Saugumo Tarybos specialusis pranešimas: https://www.interpol.int/en/notice/search/un/5802796.

                        Informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                     F. Bozizé į sąrašą įtrauktas 2014 m. gegužės 9 d. pagal Rezoliucijos 2134 (2014) 36 punktą, kadangi „dalyvauja veiksmuose, keliančiuose grėsmę taikai, stabilumui ar saugumui Centrinės Afrikos Respublikoje, arba juos remia“.

                           Papildoma informacija

                     Kartu su savo šalininkais F. Bozizé paskatino 2013 m. gruodžio 5 d. išpuolį prieš Bangį. Nuo to laiko jis toliau stengėsi vykdyti destabilizavimo operacijas, kad palaikytų įtampą Centrinės Afrikos Respublikos sostinėje. Prieš pabėgdamas iš Centrinės Afrikos Respublikos 2013 m. kovo 24 d., F. Bozizé, kaip pranešama, sukūrė „anti-Balaka“ kovinę grupuotę. Kaip teigiama pranešime, F. Bozizé ragino savo karinę grupuotę vykdyti žiaurumus prieš dabartinį režimą ir islamistus. F. Bozizé, kaip pranešama, teikė finansinę ir materialinę paramą kovotojams, kurie siekia destabilizuoti šiuo metu vykstantį pereinamąjį procesą ir grąžinti jį į valdžią. Didžioji dalis „anti-Balaka“ kovotojų yra iš Centrinės Afrikos Respublikos ginkluotųjų pajėgų, kurių nariai po valstybės perversmo išsisklaidė kaimo vietovėse ir kuriuos vėliau F. Bozizé reorganizavo. F. Bozizé ir jo rėmėjai kontroliuoja daugiau kaip pusę „anti-Balaka“ dalinių.
                     F. Bozizé lojalios pajėgos buvo apginkluotos šturmo pabūklais, minosvaidžiais ir reaktyviniais leidimo įrenginiais ir jos vis dažniau dalyvauja atsakomuosiuose išpuoliuose prieš Centrinės Afrikos Respublikos gyventojus musulmonus. Po 2013 m. gruodžio 5 d. Bangyje „anti-Balaka“ pajėgų įvykdyto išpuolio, per kurį žuvo daugiau kaip 700 žmonių, padėtis Centrinės Afrikos Respublikoje sparčiai pablogėjo.“


title: 2018 m. kovo 5 d. Komisijos įgyvendinimo reglamentas (ES) 2018/337, kuriuo iš dalies keičiamas Įgyvendinimo reglamentas (ES) 2015/2403, kuriuo nustatomos bendrosios deaktyvacijos standartų ir metodų gairės siekiant užtikrinti, kad deaktyvuoti šaunamieji ginklai būtų visiškai netinkami naudoti (Tekstas svarbus EEE. )

text:
8.3.2018

               LT

               Europos Sąjungos oficialusis leidinys

               L 65/1

         KOMISIJOS ĮGYVENDINIMO REGLAMENTAS (ES) 2018/337
   2018 m. kovo 5 d.
   kuriuo iš dalies keičiamas Įgyvendinimo reglamentas (ES) 2015/2403, kuriuo nustatomos bendrosios deaktyvacijos standartų ir metodų gairės siekiant užtikrinti, kad deaktyvuoti šaunamieji ginklai būtų visiškai netinkami naudoti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. birželio 18 d. Tarybos direktyvą 91/477/EEB dėl ginklų įsigijimo ir laikymo kontrolės (1), ypač į jos 10b straipsnio 2 dalį,
   kadangi:

               (1)

               Komisijos įgyvendinimo reglamente (ES) 2015/2403 (2) nustatytos ginklų deaktyvacijos Sąjungoje taisyklės ir techninės specifikacijos, siekiant užtikrinti, kad deaktyvuoti ginklai būtų visiškai netinkami naudoti. Tame reglamente taip pat aprašyta, kaip šaunamųjų ginklų deaktyvavimą turi tikrinti ir sertifikuoti valstybių narių valdžios institucijos, ir nustatytos deaktyvuotų šaunamųjų ginklų žymėjimo taisyklės;

               (2)

               siekiant užtikrinti kuo didesnį saugumą šaunamųjų ginklų deaktyvavimo srityje, Įgyvendinimo reglamente (ES) 2015/2403 nustatyta, kad reikia reguliariai peržiūrėti ir atnaujinti jame išdėstytas technines specifikacijas, atsižvelgiant į valstybių narių patirtį, sukauptą taikant šias taisykles ir bet kokias papildomas deaktyvavimo priemones;

               (3)

               šiuo tikslu Komisija 2016 m. rugsėjo mėn. subūrė Šaunamųjų ginklų deaktyvavimo nacionalinių ekspertų darbo grupę, pavaldžią Direktyva 91/477/EEB įsteigtam komitetui. Ši darbo grupė daugiausia dėmesio skyrė Įgyvendinimo reglamento (ES) 2015/2403 I priede išdėstytų Šaunamųjų ginklų deaktyvavimo techninių specifikacijų peržiūrai, kurios tikslas – padidinti jų aiškumą, išvengti dviprasmiškumo specialistams ir užtikrinti, kad techninės specifikacijos būtų taikomos visų tipų šaunamiesiems ginklams;

               (4)

               Direktyva 91/477/EEB buvo iš dalies pakeista Europos Parlamento ir Tarybos direktyva (ES) 2017/853 (3). Pakeitimais į tos direktyvos aprėptį įtraukti deaktyvuoti ginklai, nustatyta jų klasifikacija ir pateikta deaktyvuotų šaunamųjų ginklų apibrėžtis, atspindinti šaunamųjų ginklų deaktyvavimo bendruosius principus, kaip nustatyta Protokole prieš neteisėtą šaunamųjų ginklų, jų dalių ir komponentų bei šaudmenų gamybą ir prekybą jais, papildančiame Jungtinių Tautų konvenciją prieš tarptautinį organizuotą nusikalstamumą ir pridėtame prie Tarybos sprendimo 2014/164/ES (4), kuriuo tas protokolas perkeliamas į Sąjungos teisinę sistemą;

               (5)

               Įgyvendinimo reglamente (ES) 2015/2403 išdėstytos šaunamųjų ginklų deaktyvavimo taisyklės turėtų atspindėti naująsias Direktyva (ES) 2017/853 nustatytas deaktyvavimo taisykles ir derėti su jomis;

               (6)

               į Įgyvendinimo reglamento (ES) 2015/2403 aprėptį turėtų patekti Direktyvos 91/477/EEB I priedo II dalyje išvardyti visų kategorijų šaunamieji ginklai;

               (7)

               šaunamųjų ginklų deaktyvavimo techninės specifikacijos turėtų būti tokios, kad užkirstų kelią tų ginklų šaunamosios funkcijos atkūrimui naudojantis paprastomis priemonėmis;

               (8)

               šaunamųjų ginklų deaktyvavimo techninėse specifikacijose itin daug dėmesio skiriama tų ginklų pagrindinių dalių deaktyvavimui, kaip nustatyta Direktyvoje 91/477/EEB. Direktyvoje 91/477/EEB taip pat pateikiama deaktyvuotų šaunamųjų ginklų apibrėžtis, pagal kurią „visos atitinkamo šaunamojo ginklo pagrindinės dalys turi būti perdirbtos taip, kad būtų visam laikui netinkamos naudoti ir kad jų nebūtų įmanoma išimti, pakeisti kitomis ar pakeisti jų savybes taip, kad būtų galima kaip nors reaktyvuoti šaunamąjį ginklą“. Šaunamųjų ginklų deaktyvavimo techninės specifikacijos taip pat turėtų būti taikomos vamzdžių, kurie kaip atskiri objektai yra techniškai tvirtinami ar montuojami prie šaunamojo ginklo rėmo, deaktyvavimui;

               (9)

               Šaunamųjų ginklų deaktyvavimo nacionalinių ekspertų darbo grupės prašymu peržiūrėtas technines specifikacijas daugiau kaip penkias savaites – 2017 m. vasario 9 d. – kovo 20 d. – testavo nacionaliniai ginklų deaktyvavimo specialistai. Išnagrinėjus šio testavimo rezultatus priimtas sprendimas peržiūrėti deaktyvavimo specifikacijų pateikimo formą. Siekiant aiškumo turėtų būti pateiktos konkrečios skirtingų tipų šaunamųjų ginklų deaktyvavimo specifikacijos;

               (10)

               šiame reglamente nustatytos priemonės atitinka Direktyva 91/477/EEB įsteigto komiteto nuomonę;

               (11)

               kad valstybės narės galėtų padaryti būtinus administracinius pakeitimus ir suderinti savo praktiką su šiuo iš dalies pakeistu įgyvendinimo reglamentu, šis reglamentas turėtų būti pradėtas taikyti po trijų mėnesių nuo jo įsigaliojimo dienos,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) 2015/2403 iš dalies keičiamas taip:

               1)

               1 straipsnio 1 dalis pakeičiama taip:
               „1.   Šis reglamentas taikomas visų kategorijų šaunamiesiems ginklams, išvardytiems Direktyvos 91/477/EEB I priedo II dalyje.“;

               2)

               3 straipsnio 1 dalis pakeičiama taip:
               „1.   Valstybės narės paskiria kompetentingą valdžios instituciją, kad ji tikrintų, ar šaunamasis ginklas deaktyvuojamas laikantis I priede pateiktų techninių specifikacijų (toliau – tikrinantysis subjektas).“

               3)

               5 straipsnis pakeičiamas taip:
               „5 straipsnis
               Deaktyvuotų šaunamųjų ginklų žymėjimas
               Deaktyvuoti šaunamieji ginklai pažymimi II priede nurodyto pavyzdžio bendru unikaliu, rodančiu, kad jie buvo deaktyvuoti laikantis I priede nustatytų techninių specifikacijų. Tikrinantysis subjektas žymenį pažymi ant visų deaktyvuojant šaunamąjį ginklą pakeistų dalių, ir šis žymuo turi atitikti šiuos kriterijus:

                           a)

                           jis turi būti aiškiai matomas ir nepašalinamas;

                           b)

                           jame turi būti informacija apie valstybę narę, kurioje buvo atlikta deaktyvacija ir apie deaktyvaciją patvirtinusį tikrinantįjį subjektą;

                           c)

                           turi išlikti originalus (-ūs) šaunamojo ginklo serijos numeris (-iai).“

               4)

               I priedas pakeičiamas šio reglamento I priedo tekstu;

               5)

               II priedas pakeičiamas šio reglamento II priedo tekstu;

               6)

               III priedas pakeičiamas šio reglamento III priedo tekstu.

         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. birželio 28 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 5 d.

            Komisijos vardu

            Pirmininkas

         Jean-Claude JUNCKER

      (1)  OL L 256, 1991 9 13, p. 51.

      (2)  2015 m. gruodžio 15 d. Komisijos įgyvendinimo reglamentas (ES) 2015/2403, kuriuo nustatomos bendrosios deaktyvacijos standartų ir metodų gairės siekiant užtikrinti, kad deaktyvuoti šaunamieji ginklai būtų visiškai netinkami naudoti (OL L 333, 2015 12 19, p. 62).

      (3)  2017 m. gegužės 17 d. Europos Parlamento ir Tarybos direktyva (ES) 2017/853, kuria iš dalies keičiama Tarybos direktyva 91/477/EEB dėl ginklų įsigijimo ir laikymo kontrolės (OL L 137, 2017 5 24, p. 22).

      (4)  2014 m. vasario 11 d. Tarybos sprendimas 2014/164/ES dėl Protokolo prieš neteisėtą šaunamųjų ginklų, jų dalių ir komponentų bei šaudmenų gamybą ir prekybą jais, papildančio Jungtinių Tautų konvenciją prieš tarptautinį organizuotą nusikalstamumą, sudarymo Europos Sąjungos vardu (OL L 89, 2014 3 25, p. 7).

      I PRIEDAS

         Šaunamųjų ginklų deaktyvavimo techninės specifikacijos

                  —

                  Deaktyvavimo operacijos, atliekamos tam, kad šaunamieji ginklai būtų padaryti visiškai netinkamais naudoti, aprašomos trijose lentelėse:

                              —

                              I lentelėje išvardijami įvairūs šaunamųjų ginklų tipai,

                              —

                              II lentelėje išdėstomi pagrindiniai principai, kuriais turi būti vadovaujamasi siekiant padaryti šaunamuosius ginklus visiškai netinkamais naudoti;

                              —

                              III lentelėje pagal šaunamųjų ginklų tipus aprašomos konkrečios operacijos, kurios turi būti atliktos tam, kad šaunamieji ginklai būtų padaryti visiškai netinkamais naudoti.

                  —

                  Šaunamųjų ginklų deaktyvavimo techninės specifikacijos turėtų užkirsti kelią ginklų šaunamosios funkcijos atkūrimui naudojantis įprastais įrankiais.

                  —

                  Šaunamųjų ginklų deaktyvavimo techninės specifikacijos iš esmės yra susijusios su jų pagrindinių dalių deaktyvavimu, kaip nustatyta Direktyvoje 91/477/EEB. I priede pateiktos šaunamųjų ginklų deaktyvavimo techninės specifikacijos taip pat taikomos šaunamųjų ginklų vamzdžių, kurie kaip atskiri objektai yra skirti techniškai tvirtinti ar montuoti prie šaunamojo ginklo rėmo, deaktyvavimui.

                  —

                  Siekdama užtikrinti teisingą ir vienodą šaunamųjų ginklų deaktyvavimo operacijų atlikimą, Komisija, bendradarbiaudama su valstybėmis narėmis, parengia apibrėžtis.

         I lentelė

         Šaunamųjų ginklų tipų sąrašas

                  Šaunamųjų ginklų tipai

                  1

                  Pistoletai (vienašūviai, pusiau automatiniai)

                  2

                  Revolveriai (įskaitant būgninius (grūstuvinius) revolverius)

                  3

                  Vienašūviai ilgieji šaunamieji ginklai (neatlaužiami)

                  4

                  Atlaužiami šaunamieji ginklai (pvz., lygiavamzdžiai, graižtviniai, kombinuotieji šaunamieji ginklai, šaunamieji ginklai su svyruojančiu/atlenkiamu užraktu, trumpieji ir ilgieji šaunamieji ginklai)

                  5

                  Pertaisomi ilgieji šaunamieji ginklai (lygiavamzdžiai, graižtviniai)

                  6

                  Pusiau automatiniai ilgieji šaunamieji ginklai (lygiavamzdžiai, graižtviniai)

                  7

                  Automatiniai šaunamieji ginklai, pvz., automatai (šturmo šautuvai), pistoletai kulkosvaidžiai ir kulkosvaidžiai, automatiniai pistoletai

                  8

                  Per vamzdžio laibgalį užtaisomi šaunamieji ginklai, įskaitant atlaužiamus šaunamuosius ginklus (išskyrus būgninius (grūstuvinius) revolverius)

         II lentelė

         Bendrieji principai

      Privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą, užkertamas kelias šaunamųjų ginklų pagrindinių dalių išardymui.
      Pagal nacionalinės teisės aktus deaktyvavimo procesas galimas nacionalinei institucijai atlikus patikrinimą.
      Įdėtinių dalių kietumas. Deaktyvuojantis subjektas turi užtikrinti, kad smaigų/kaiščių/strypų kietumas būtų bent 40 HRC ir kad virinimui naudojamos medžiagos garantuotų nuolatinį ir veiksmingą sukibimą.

         III lentelė

         Konkrečios operacijos pagal šaunamojo ginklo tipą

                              1.

                              PISTOLETAI (VIENAŠŪVIAI, PUSIAU AUTOMATINIAI)

                  1.1

               Vamzdis. Išfrezuojama kiaurymė per vamzdį, įskaitant šovinio lizdą, jei toks yra (plotis: didesnis nei
                      kalibro; ilgis: graižtviniams vamzdžiams – tris kartus didesnis nei šovinio lizdo ilgis, lygiavamzdžių šautuvų vamzdžiams – du kartus didesnis nei šovinio lizdo ilgis).

                  1.2

                  Vamzdis. Visiems pistoletams, išskyrus atlaužiamus, per abi šovinio lizdo sieneles išgręžiama kiaurymė, per kurią perveriamas ir patikimai įvirinamas grūdinto plieno smaigas (diametras – didesnis kaip 50 % šovinio lizdo ir bent 4,5 mm). Tą patį smaigą galima panaudoti vamzdžio pritvirtinimui prie šovos mechanizmo. Taip pat vietoje to galima į šovinio lizdą įstatyti ir patikimai įvirinti šovinio tūtelės dydžio kaištį.

                  1.3

                  Vamzdis. Pašalinama vamzdžio nuožula, jei tokia yra.

                  1.4

                  Vamzdis. Vamzdis turi būti visam laikui pritvirtintas prie šaunamojo ginklo privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą. Šiuo tikslu galima naudoti 1.2 punkte nurodytą smaigą.

                  1.5

                  Vamzdis. Prie pistoleto nepritvirtintiems papildomiems vamzdžiams atliekamos 1.1–1.4 ir 1.19 punktuose nurodytos operacijos. Be to, turi būti užkirstas kelias galimybei vamzdžius tvirtinti prie šaunamojo ginklo pjaunant, privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą.

                  1.6

                  Ginklo spyna (užraktas), spynos (užrakto) galvutė. Pašalinamas arba sutrumpinamas skiltuvas.

                  1.7

                  Ginklo spyna (užraktas), spynos (užrakto) galvutė. Spynos (užrakto) priekinis paviršius nupjaunamas arba pašalinamas taip, kad nupjovimo kampas būtų 45–75°. Medžiaga turi būti pašalinama per visą spynos (užrakto) priekinį paviršių. Užrakto rantai pašalinami arba iš esmės sumažinami.

                  1.8

                  Ginklo spyna (užraktas), spynos (užrakto) galvutė. Skiltuvo anga užvirinama.

                  1.9

                  Užraktas. Spynos (užrakto) priekinis paviršius nupjaunamas arba pašalinamas taip, kad nupjovimo kampas būtų 45–75°. Medžiaga turi būti pašalinama per visą paviršių.

                  1.10

                  Užraktas. Pašalinamas skiltuvas.

                  1.11

                  Užraktas. Pašalinami užrakto rantai.

                  1.12

                  Užraktas. Jei taikoma, užrakto išmetimo langelio rakinančiosios briaunos vidus išpjaunamas taip, kad jo nupjovimo kampas būtų 45–75°.

                  1.13

                  Užraktas. Jei ginklo spyną galima nuimti nuo užrakto pagrindo, deaktyvuota ginklo spyna turi būti visam laikui pritvirtinta prie užrakto pagrindo.

                  1.14

                  Rėmas, uoksas. Pašalinama vamzdžio nuožula, jei tokia yra.

                  1.15

                  Rėmas, uoksas. Abiejose rėmo pusėse išpjaunama bent 2/3 užrakto bėgelių.

                  1.16

                  Paleidžiamasis mechanizmas. Sunaikinama fizinė sąsaja tarp nuleistuko ir gaiduko, skeliamosios užkabos ar užvediklio. Jei įmanoma, paleidžiamasis mechanizmas suvirinimo būdu sujungiamas su rėmu (uoksu). Jei toks paleidžiamojo mechanizmo sujungimas neįmanomas, paleidžiamasis mechanizmas pašalinamas, o ertmė užvirinama arba pripilama epoksidinės dervos.

                  1.17

                  Paleidžiamasis mechanizmas. Paleidžiamasis mechanizmas ir (arba) paleidžiamojo mechanizmo korpusas privirinami prie rėmo (uokso) (jei ginklo rėmas plieninis) arba priklijuojami prie rėmo (uokso) aukštai temperatūrai atspariais klijais (jei ginklo rėmas lengvųjų metalų arba polimerų).

                  1.18

                  Automatinė sistema. Supjaustant arba užvirinant sunaikinamas dujų stūmoklis, dujų vamzdelis ir dujų nuvedimo kamera.

                  1.19

                  Automatinė sistema. Jeigu nėra dujų stūmoklio, pašalinamas dujų vamzdelis. Jeigu vamzdis naudojamas kaip dujų stūmoklis, deaktyvuotas vamzdis privirinamas prie korpuso. Visais atvejais, jei taikoma, užvirinama vamzdžio dujų nuvedimo anga.

                  1.20

                  Šovinių dėtuvė. Priklausomai nuo ginklo tipo ir medžiagos, šovinių dėtuvė privirinama taškiniu būdu arba pritvirtinama kitomis tinkamomis priemonėmis, užtikrinančiomis lygiavertį rezultatą, kad dėtuvės nebūtų galima ištraukti.

                  1.21

                  Šovinių dėtuvė. Jeigu šovinių dėtuvės nėra, suvirinimo taškai arba kitos tinkamos priemonės turi būti šovinių dėtuvės įstatymo vietoje arba dėtuvės fiksatorius turi būti apsaugotas taip, kad šovinių dėtuvės visiškai nebūtų įmanoma įdėti.

                  1.22

                  Duslintuvas (garso slopintuvas). Turi būti užkirstas kelias galimybei pašalinti duslintuvą (garso slopintuvą) nuo vamzdžio, šiuo tikslu naudojant grūdinto plieno smaigą ar privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą, jei duslintuvas (garso slopintuvas) yra ginklo dalis.

                  1.23

                  Duslintuvas (garso slopintuvas). Jei įmanoma, pašalinamos visos duslintuvo vidinės dalys ir jų tvirtinimo elementai ir paliekamas tik korpusas. Išfrezuojamos kiaurymės, kurių diametras yra didesnis nei šaunamojo ginklo kalibras ir kurios išdėstomos išilgai kas 3 cm (trumpiems šaunamiesiems ginklams) arba 5 cm (ilgiems šaunamiesiems ginklams) per korpusą atveriant išsiplėtimo kamerą. Taip pat galima išfrezuoti bent 6 mm kiaurymę iš galo į priekį per korpusą atveriant išsiplėtimo kamerą.

                              2.

                              REVOLVERIAI (ĮSKAITANT BŪGNINIUS (GRŪSTUVINIUS) REVOLVERIUS)

                  2.1

               Vamzdis. Išfrezuojama kiaurymė (plotis: didesnis nei
                      kalibro; ilgis: bent
                      vamzdžio ilgio skaičiuojant nuo kūginės kreipiančiosios briaunos).

                  2.2

               Vamzdis. Per abi vamzdžio sieneles (šalia kūginės kreipiančiosios briaunos) išgręžiama kiaurymė, per kurią perveriamas ir patikimai įvirinamas grūdinto plieno smaigas (diametras – didesnis kaip 50 % šovinio lizdo ir bent 4,5 mm). Tą patį smaigą galima panaudoti vamzdžio pritvirtinimui prie šovos mechanizmo. Taip pat, vietoje to, į vamzdį nuo būgnelio pusės galima patikimai įvirinti glaudžiai priglundantį grūdinto plieno kaištį (bent
                      būgnelio kameros ilgio).

                  2.3

                  Vamzdis. Vamzdis turi būti visam laikui pritvirtintas prie rėmo privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą. Šiuo tikslu galima naudoti 2.2 punkte nurodytą smaigą.

                  2.4

                  Vamzdis. Prie ginklo nepritvirtintiems papildomiems vamzdžiams atliekamos 2.1–2.3 punktuose nurodytos operacijos. Be to, turi būti užkirstas kelias galimybei vamzdžius tvirtinti prie šaunamojo ginklo pjaunant, privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą.

                  2.5

                  Būgnelis. Mechaniniu būdu pašalinamos visos vidinės būgnelio pertvaros bent per 2/3 jo ilgio. Pašalinama kuo daugiau vidinių būgnelio pertvarų, idealiu atveju – iki tūtelės diametro ir nepažeidžiant išorės sienelės.

                  2.6

                  Būgnelis. Jei įmanoma, būgnelis privirinamas, kad neatsiskirtų nuo rėmo arba, arba imamasi kitų tinkamų priemonių, dėl kurių būgnelio atskyrimas taptų neįmanomas, pavyzdžiui, naudojant smaigą.

                  2.7

                  Būgnelis. Prie ginklo nepritvirtintiems papildomiems būgneliams taikomos 2.5 punkto operacijos. Be to, turi būti užkirstas kelias galimybei būgnelius tvirtinti prie šaunamojo ginklo pjaunant, privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą.

                  2.8

                  Rėmas, uoksas. Skiltuvo anga išplečiama, kad būtų tris kartus didesnė, palyginti su pirminiu jos dydžiu.

                  2.9

                  Rėmas, uoksas. Pašalinamas arba sutrumpinamas skiltuvas.

                  2.10

                  Paleidžiamasis mechanizmas. Sunaikinama fizinė sąsaja tarp nuleistuko ir gaiduko, skeliamosios užkabos ar užvediklio. Jei įmanoma, paleidžiamasis mechanizmas suvirinimo būdu sujungiamas su rėmu (uoksu). Jei toks paleidžiamojo mechanizmo sujungimas neįmanomas, paleidžiamasis mechanizmas pašalinamas, o ertmė užvirinama arba pripilama epoksidinės dervos.

                  2.11

                  Paleidžiamasis mechanizmas. Paleidžiamasis mechanizmas ir (arba) paleidžiamojo mechanizmo korpusas privirinami prie rėmo (uokso) (jei ginklo rėmas plieninis) arba priklijuojami prie rėmo (uokso) aukštai temperatūrai atspariais klijais (jei ginklo rėmas lengvųjų metalų arba polimerų).

                  2.12

                  Duslintuvas (garso slopintuvas). Turi būti užkirstas kelias galimybei pašalinti duslintuvą (garso slopintuvą) nuo vamzdžio, šiuo tikslu naudojant grūdinto plieno smaigą ar privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą, jei duslintuvas (garso slopintuvas) yra ginklo dalis.

                  2.13

                  Duslintuvas (garso slopintuvas). Jei įmanoma, pašalinamos visos duslintuvo vidinės dalys ir jų tvirtinimo elementai ir paliekamas tik korpusas. Išfrezuojamos kiaurymės, kurių diametras yra didesnis nei šaunamojo ginklo kalibras ir kurios išdėstomos išilgai kas 3 cm (trumpiems šaunamiesiems ginklams) arba 5 cm (ilgiems šaunamiesiems ginklams) per korpusą atveriant išsiplėtimo kamerą. Taip pat galima išfrezuoti bent 6 mm kiaurymę iš galo į priekį per korpusą atveriant išsiplėtimo kamerą.

                              3.

                              Vienašūviai ilgieji šaunamieji ginklai (neatlaužiami)

                  3.1

               Vamzdis. Išfrezuojama kiaurymė per vamzdį, įskaitant šovinio lizdą, jei toks yra (plotis: didesnis nei
                      kalibro; ilgis: graižtviniams vamzdžiams – tris kartus didesnis nei šovinio lizdo ilgis, lygiavamzdžių šautuvų vamzdžiams – du kartus didesnis nei šovinio lizdo ilgis).

                  3.2

                  Vamzdis. Per abi šovinio lizdo sieneles išgręžiama kiaurymė, per kurią perveriamas ir patikimai įvirinamas grūdinto plieno smaigas (diametras – didesnis kaip 50 % šovinio lizdo ir bent 4,5 mm). Tą patį smaigą galima panaudoti vamzdžio pritvirtinimui prie šovos mechanizmo. Taip pat vietoje to galima į šovinio lizdą įstatyti ir patikimai įvirinti šovinio tūtelės dydžio kaištį.

                  3.3

                  Vamzdis. Pašalinama vamzdžio nuožula, jei tokia yra.

                  3.4

                  Vamzdis. Vamzdis turi būti visam laikui pritvirtintas prie šaunamojo ginklo privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą. Šiuo tikslu galima naudoti 3.2 punkte nurodytą smaigą.

                  3.5

                  Vamzdis. Prie ginklo nepritvirtintiems papildomiems vamzdžiams atliekamos 3.1–3.4 punktuose nurodytos operacijos. Be to, turi būti užkirstas kelias galimybei vamzdžius tvirtinti prie šaunamojo ginklo pjaunant, privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą.

                  3.6

                  Ginklo spyna (užraktas), spynos (užrakto) galvutė. Pašalinamas arba sutrumpinamas skiltuvas.

                  3.7

                  Ginklo spyna (užraktas), spynos (užrakto) galvutė. Spynos (užrakto) priekinis paviršius nupjaunamas arba pašalinamas taip, kad nupjovimo kampas būtų 45–75°. Medžiaga turi būti pašalinama per visą spynos (užrakto) priekinį paviršių. Užrakto rantai pašalinami arba iš esmės sumažinami.

                  3.8

                  Ginklo spyna (užraktas), spynos (užrakto) galvutė. Skiltuvo anga užvirinama.

                  3.9

                  Paleidžiamasis mechanizmas. Sunaikinama fizinė sąsaja tarp nuleistuko ir gaiduko, skeliamosios užkabos ar užvediklio. Jei įmanoma, paleidžiamasis mechanizmas suvirinimo būdu sujungiamas su rėmu (uoksu). Jei toks paleidžiamojo mechanizmo sujungimas neįmanomas, paleidžiamasis mechanizmas pašalinamas, o ertmė užvirinama arba pripilama epoksidinės dervos.

                  3.10

                  Paleidžiamasis mechanizmas. Paleidžiamasis mechanizmas ir (arba) paleidžiamojo mechanizmo korpusas privirinami prie rėmo (uokso) (jei ginklo rėmas plieninis) arba priklijuojami prie rėmo (uokso) aukštai temperatūrai atspariais klijais (jei ginklo rėmas lengvųjų metalų arba polimerų).

                  3.11

                  Duslintuvas (garso slopintuvas). Turi būti užkirstas kelias galimybei pašalinti duslintuvą (garso slopintuvą) nuo vamzdžio, šiuo tikslu naudojant grūdinto plieno smaigą ar privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą, jei duslintuvas (garso slopintuvas) yra ginklo dalis.

                  3.12

                  Duslintuvas (garso slopintuvas). Jei įmanoma, pašalinamos visos duslintuvo vidinės dalys ir jų tvirtinimo elementai ir paliekamas tik korpusas. Išfrezuojamos kiaurymės, kurių diametras yra didesnis nei šaunamojo ginklo kalibras ir kurios išdėstomos išilgai kas 3 cm (trumpiems šaunamiesiems ginklams) arba 5 cm (ilgiems šaunamiesiems ginklams) per korpusą atveriant išsiplėtimo kamerą. Taip pat galima išfrezuoti bent 6 mm kiaurymę iš galo į priekį per korpusą atveriant išsiplėtimo kamerą.

                              4.

                              ATLAUŽIAMI ŠAUNAMIEJI GINKLAI (PVZ., LYGIAVAMZDŽIAI, GRAIŽTVINIAI, KOMBINUOTIEJI ŠAUNAMIEJI GINKLAI, ŠAUNAMIEJI GINKLAI SU SVYRUOJANČIU/ATLENKIAMU UŽRAKTU, TRUMPIEJI IR ILGIEJI ŠAUNAMIEJI GINKLAI)

                  4.1

               Vamzdis. Išfrezuojama kiaurymė per vamzdį, įskaitant šovinio lizdą, jei toks yra (plotis: didesnis nei
                      kalibro; ilgis: graižtviniams vamzdžiams – tris kartus didesnis nei šovinio lizdo ilgis, lygiavamzdžių šautuvų vamzdžiams – du kartus didesnis nei šovinio lizdo ilgis). Ginkluose, kurių vamzdyje nėra šovinio lizdo, išfrezuojama kiaurymė (plotis: didesnis nei
                      kalibro; ilgis: bent
                      vamzdžio ilgio skaičiuojant nuo kūginės kreipiančiosios briaunos).

                  4.2

                  Vamzdis. Patikimai ir kuo arčiau spynos (užrakto) į šovinio lizdą įvirinamas glaudžiai priglundantis grūdinto plieno kaištis, kurio ilgis – bent 2/3 šovinio lizdo ilgio.

                  4.3

                  Vamzdis. Pašalinama vamzdžio nuožula, jei tokia yra.

                  4.4

                  Vamzdis. Vamzdis turi būti visam laikui pritvirtintas prie šaunamojo ginklo privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą.

                  4.5

                  Vamzdis. Prie ginklo nepritvirtintiems papildomiems vamzdžiams atliekamos 4.1–4.4 punktuose nurodytos operacijos. Be to, turi būti užkirstas kelias galimybei vamzdžius tvirtinti prie šaunamojo ginklo pjaunant, privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą.

                  4.6

                  Paleidžiamasis mechanizmas. Sunaikinama fizinė sąsaja tarp nuleistuko ir gaiduko, skeliamosios užkabos ar užvediklio. Jei įmanoma, paleidžiamasis mechanizmas suvirinimo būdu sujungiamas su rėmu (uoksu). Jei toks paleidžiamojo mechanizmo sujungimas neįmanomas, paleidžiamasis mechanizmas pašalinamas, o ertmė užvirinama arba pripilama epoksidinės dervos.

                  4.7

                  Paleidžiamasis mechanizmas. Paleidžiamasis mechanizmas ir (arba) paleidžiamojo mechanizmo korpusas privirinami prie rėmo (uokso) (jei ginklo rėmas plieninis) arba priklijuojami prie rėmo (uokso) aukštai temperatūrai atspariais klijais (jei ginklo rėmas lengvųjų metalų arba polimerų).

                  4.8

                  Šovos mechanizmas. Išfrezuojamas bent 60° smaigalio kampo kūgis, kad pagrindo diametras būtų lygus bent 10 mm arba spynos (užrakto) priekinio paviršiaus diametrui.

                  4.9

                  Šovos mechanizmas. Išimamas skiltuvas, jo angos diametras padidinamas iki bent 5 mm ir anga užvirinama.

                  4.10

                  Duslintuvas (garso slopintuvas). Turi būti užkirstas kelias galimybei pašalinti duslintuvą (garso slopintuvą) nuo vamzdžio, šiuo tikslu naudojant grūdinto plieno smaigą ar privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą, jei duslintuvas (garso slopintuvas) yra ginklo dalis.

                  4.11

                  Duslintuvas (garso slopintuvas). Jei įmanoma, pašalinamos visos duslintuvo vidinės dalys ir jų tvirtinimo elementai ir paliekamas tik korpusas. Išfrezuojamos kiaurymės, kurių diametras yra didesnis nei šaunamojo ginklo kalibras ir kurios išdėstomos išilgai kas 3 cm (trumpiems šaunamiesiems ginklams) arba 5 cm (ilgiems šaunamiesiems ginklams) per korpusą atveriant išsiplėtimo kamerą. Taip pat galima išfrezuoti bent 6 mm kiaurymę iš galo į priekį per korpusą atveriant išsiplėtimo kamerą.

                              5.

                              PERTAISOMI ILGIEJI ŠAUNAMIEJI GINKLAI (LYGIAVAMZDŽIAI, GRAIŽTVINIAI)

                  5.1

               Vamzdis. Išfrezuojama kiaurymė per vamzdį, įskaitant šovinio lizdą, jei toks yra (plotis: didesnis nei
                      kalibro; ilgis: graižtviniams vamzdžiams – tris kartus didesnis nei šovinio lizdo ilgis, lygiavamzdžių šautuvų vamzdžiams – du kartus didesnis nei šovinio lizdo ilgis). Ginkluose, kurių vamzdyje nėra šovinio lizdo, išfrezuojama kiaurymė (plotis: didesnis nei
                      kalibro; ilgis: bent
                      vamzdžio ilgio skaičiuojant nuo kūginės kreipiančiosios briaunos).

                  5.2

                  Vamzdis. Per abi šovinio lizdo sieneles išgręžiama kiaurymė, per kurią perveriamas ir patikimai įvirinamas grūdinto plieno smaigas (diametras – didesnis kaip 50 % šovinio lizdo ir bent 4,5 mm). Tą patį smaigą galima panaudoti vamzdžio pritvirtinimui prie šovos mechanizmo. Taip pat vietoje to galima į šovinio lizdą įstatyti ir patikimai įvirinti šovinio tūtelės dydžio kaištį.

                  5.3

                  Vamzdis. Pašalinama vamzdžio nuožula, jei tokia yra.

                  5.4

                  Vamzdis. Vamzdis turi būti visam laikui pritvirtintas prie šaunamojo ginklo privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą. Šiuo tikslu galima naudoti 5.2 punkte nurodytą smaigą.

                  5.5

                  Vamzdis. Prie ginklo nepritvirtintiems papildomiems vamzdžiams atliekamos 5.1–5.4 punktuose nurodytos operacijos. Be to, turi būti užkirstas kelias galimybei vamzdžius tvirtinti prie šaunamojo ginklo pjaunant, privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą.

                  5.6

                  Ginklo spyna (užraktas), spynos (užrakto) galvutė. Pašalinamas arba sutrumpinamas skiltuvas.

                  5.7

                  Ginklo spyna (užraktas), spynos (užrakto) galvutė. Spynos (užrakto) priekinis paviršius nupjaunamas arba pašalinamas taip, kad nupjovimo kampas būtų 45–75°. Medžiaga turi būti pašalinama per visą spynos (užrakto) priekinį paviršių. Užrakto rantai pašalinami arba iš esmės sumažinami.

                  5.8

                  Ginklo spyna (užraktas), spynos (užrakto) galvutė. Skiltuvo anga užvirinama.

                  5.9

                  Paleidžiamasis mechanizmas. Sunaikinama fizinė sąsaja tarp nuleistuko ir gaiduko, skeliamosios užkabos ar užvediklio. Jei įmanoma, paleidžiamasis mechanizmas suvirinimo būdu sujungiamas su rėmu (uoksu). Jei toks paleidžiamojo mechanizmo sujungimas neįmanomas, paleidžiamasis mechanizmas pašalinamas, o ertmė užvirinama arba pripilama epoksidinės dervos.

                  5.10

                  Paleidžiamasis mechanizmas. Paleidžiamasis mechanizmas ir (arba) paleidžiamojo mechanizmo korpusas privirinami prie rėmo (uokso) (jei ginklo rėmas plieninis) arba priklijuojami prie rėmo (uokso) aukštai temperatūrai atspariais klijais (jei ginklo rėmas lengvųjų metalų arba polimerų).

                  5.11

                  Šovinių dėtuvė. Priklausomai nuo ginklo tipo ir medžiagos, šovinių dėtuvė privirinama taškiniu būdu arba pritvirtinama kitomis tinkamomis priemonėmis, užtikrinančiomis lygiavertį rezultatą, kad dėtuvės nebūtų galima ištraukti.

                  5.12

                  Šovinių dėtuvė. Jeigu šovinių dėtuvės nėra, suvirinimo taškai arba kitos tinkamos priemonės turi būti šovinių dėtuvės įstatymo vietoje arba dėtuvės fiksatorius turi būti apsaugotas taip, kad šovinių dėtuvės visiškai nebūtų įmanoma įdėti.

                  5.13

                  Šovinių dėtuvė. Vamzdinių šovinių dėtuvių atveju vienu ar keliais grūdinto plieno smaigais perveriami ir visam laikui sujungiami šovinių dėtuvė, šovinio lizdas bei rėmas. Smaigas užvirinamas.

                  5.14

                  Duslintuvas (garso slopintuvas). Turi būti užkirstas kelias galimybei pašalinti duslintuvą (garso slopintuvą) nuo vamzdžio, šiuo tikslu naudojant grūdinto plieno smaigą ar privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą, jei duslintuvas (garso slopintuvas) yra ginklo dalis.

                  5.15

                  Duslintuvas (garso slopintuvas). Jei įmanoma, pašalinamos visos duslintuvo vidinės dalys ir jų tvirtinimo elementai ir paliekamas tik korpusas. Išfrezuojamos kiaurymės, kurių diametras yra didesnis nei šaunamojo ginklo kalibras ir kurios išdėstomos išilgai kas 3 cm (trumpiems šaunamiesiems ginklams) arba 5 cm (ilgiems šaunamiesiems ginklams) per korpusą atveriant išsiplėtimo kamerą. Taip pat galima išfrezuoti bent 6 mm kiaurymę iš galo į priekį per korpusą atveriant išsiplėtimo kamerą.

                              6.

                              PUSIAU AUTOMATINIAI ILGIEJI ŠAUNAMIEJI GINKLAI (LYGIAVAMZDŽIAI, GRAIŽTVINIAI)

                  6.1

               Vamzdis. Išfrezuojama kiaurymė per vamzdį, įskaitant šovinio lizdą, jei toks yra (plotis: didesnis nei
                      kalibro; ilgis: graižtviniams vamzdžiams – tris kartus didesnis nei šovinio lizdo ilgis, lygiavamzdžių šautuvų vamzdžiams – du kartus didesnis nei šovinio lizdo ilgis). Ginkluose, kurių vamzdyje nėra šovinio lizdo, išfrezuojama kiaurymė (plotis: didesnis nei
                      kalibro; ilgis: bent
                      vamzdžio ilgio skaičiuojant nuo kūginės kreipiančiosios briaunos).

                  6.2

                  Vamzdis. Per abi šovinio lizdo sieneles išgręžiama kiaurymė, per kurią perveriamas ir patikimai įvirinamas grūdinto plieno smaigas (diametras – didesnis kaip 50 % šovinio lizdo ir bent 4,5 mm). Tą patį smaigą galima panaudoti vamzdžio pritvirtinimui prie šovos mechanizmo. Taip pat vietoje to galima į šovinio lizdą įstatyti ir patikimai įvirinti šovinio tūtelės dydžio kaištį.

                  6.3

                  Vamzdis. Pašalinama vamzdžio nuožula, jei tokia yra.

                  6.4

                  Vamzdis. Vamzdis turi būti visam laikui pritvirtintas prie šaunamojo ginklo privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą. Šiuo tikslu galima naudoti 6.2 punkte nurodytą smaigą.

                  6.5

                  Vamzdis. Prie ginklo nepritvirtintiems papildomiems vamzdžiams atliekamos 6.1–6.4 ir 6.12 punktuose nurodytos operacijos. Be to, turi būti užkirstas kelias galimybei vamzdžius tvirtinti prie šaunamojo ginklo pjaunant, privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą.

                  6.6

                  Ginklo spyna (užraktas), spynos (užrakto) galvutė. Pašalinamas arba sutrumpinamas skiltuvas.

                  6.7

                  Ginklo spyna (užraktas), spynos (užrakto) galvutė. Spynos (užrakto) priekinis paviršius nupjaunamas arba pašalinamas taip, kad nupjovimo kampas būtų 45–75°. Medžiaga turi būti pašalinama per visą spynos (užrakto) priekinį paviršių. Užrakto rantai pašalinami arba iš esmės sumažinami.

                  6.8

                  Ginklo spyna (užraktas), spynos (užrakto) galvutė. Skiltuvo anga užvirinama.

                  6.9

                  Paleidžiamasis mechanizmas. Sunaikinama fizinė sąsaja tarp nuleistuko ir gaiduko, skeliamosios užkabos ar užvediklio. Jei įmanoma, paleidžiamasis mechanizmas suvirinimo būdu sujungiamas su rėmu (uoksu). Jei toks paleidžiamojo mechanizmo sujungimas neįmanomas, paleidžiamasis mechanizmas pašalinamas, o ertmė užvirinama arba pripilama epoksidinės dervos.

                  6.10

                  Paleidžiamasis mechanizmas. Paleidžiamasis mechanizmas ir (arba) paleidžiamojo mechanizmo korpusas privirinami prie rėmo (uokso) (jei ginklo rėmas plieninis) arba priklijuojami prie rėmo (uokso) aukštai temperatūrai atspariais klijais (jei ginklo rėmas lengvųjų metalų arba polimerų).

                  6.11

                  Automatinė sistema. Supjaustant arba užvirinant sunaikinamas dujų stūmoklis, dujų vamzdelis ir dujų nuvedimo kamera.

                  6.12

                  Automatinė sistema. Jeigu nėra dujų stūmoklio, pašalinamas dujų vamzdelis. Jeigu vamzdis naudojamas kaip dujų stūmoklis, deaktyvuotas vamzdis privirinamas prie korpuso. Visais atvejais, jei taikoma, užvirinama vamzdžio dujų nuvedimo anga.

                  6.13

                  Automatinė sistema. Spynos (užrakto) priekinis paviršius nupjaunamas arba pašalinamas taip, kad nupjovimo kampas būtų 45–75°. Medžiaga turi būti pašalinama per visą spynos (užrakto) priekinį paviršių ir kitur, kad ginklo spynos (užrakto) masė sumažėtų bent 50 %, palyginti su pirmine mase. Ginklo spyna (užraktas) visam laikui pritvirtinama (s) prie šaunamojo ginklo privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą.

                  6.14

                  Automatinė sistema. Tais atvejais, kai užraktas yra integruotas į užrakto rėmą, užrakto rėmas turi būti sumažintas bent 50 % Užraktas turi būti visam laikui pritvirtintas prie užrakto rėmo, o užrakto rėmas – visam laikui pritvirtintas prie šaunamojo ginklo privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą.

                  6.15

                  Šovinių dėtuvė. Priklausomai nuo ginklo tipo ir medžiagos, šovinių dėtuvė privirinama taškiniu būdu arba pritvirtinama kitomis tinkamomis priemonėmis, užtikrinančiomis lygiavertį rezultatą, kad dėtuvės nebūtų galima ištraukti.

                  6.16

                  Šovinių dėtuvė. Jeigu šovinių dėtuvės nėra, suvirinimo taškai arba kitos tinkamos priemonės turi būti šovinių dėtuvės įstatymo vietoje arba dėtuvės fiksatorius turi būti apsaugotas taip, kad šovinių dėtuvės visiškai nebūtų įmanoma įdėti.

                  6.17

                  Šovinių dėtuvė. Vamzdinių šovinių dėtuvių atveju vienu ar keliais grūdinto plieno smaigais perveriami ir visam laikui sujungiami šovinių dėtuvė, šovinio lizdas bei rėmas. Smaigas užvirinamas.

                  6.18

                  Duslintuvas (garso slopintuvas). Turi būti užkirstas kelias galimybei pašalinti duslintuvą (garso slopintuvą) nuo vamzdžio, šiuo tikslu naudojant grūdinto plieno smaigą ar privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą, jei duslintuvas (garso slopintuvas) yra ginklo dalis.

                  6.19

                  Duslintuvas (garso slopintuvas). Jei įmanoma, pašalinamos visos duslintuvo vidinės dalys ir jų tvirtinimo elementai ir paliekamas tik korpusas. Išfrezuojamos kiaurymės, kurių diametras yra didesnis nei šaunamojo ginklo kalibras ir kurios išdėstomos išilgai kas 3 cm (trumpiems šaunamiesiems ginklams) arba 5 cm (ilgiems šaunamiesiems ginklams) per korpusą atveriant išsiplėtimo kamerą. Taip pat galima išfrezuoti bent 6 mm kiaurymę iš galo į priekį per korpusą atveriant išsiplėtimo kamerą.

                              7.

                              AUTOMATINIAI ŠAUNAMIEJI GINKLAI, PVZ., AUTOMATAI (ŠTURMO ŠAUTUVAI), PISTOLETAI KULKOSVAIDŽIAI IR KULKOSVAIDŽIAI, AUTOMATINIAI PISTOLETAI

                  7.1

               Vamzdis. Išfrezuojama kiaurymė per vamzdį, įskaitant šovinio lizdą, jei toks yra (plotis: didesnis nei
                      kalibro; ilgis: graižtviniams vamzdžiams – tris kartus didesnis nei šovinio lizdo ilgis, lygiavamzdžių šautuvų vamzdžiams – du kartus didesnis nei šovinio lizdo ilgis).

                  7.2

                  Vamzdis. Per abi šovinio lizdo sieneles išgręžiama kiaurymė, per kurią perveriamas ir patikimai įvirinamas grūdinto plieno smaigas (diametras – didesnis kaip 50 % šovinio lizdo ir bent 4,5 mm). Tą patį smaigą galima panaudoti vamzdžio pritvirtinimui prie šovos mechanizmo. Taip pat vietoje to galima į šovinio lizdą įstatyti ir patikimai įvirinti šovinio tūtelės dydžio kaištį.

                  7.3

                  Vamzdis. Pašalinama vamzdžio nuožula, jei tokia yra.

                  7.4

                  Vamzdis. Vamzdis turi būti visam laikui pritvirtintas prie šaunamojo ginklo privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą. Šiuo tikslu galima naudoti 7.2 punkte nurodytą smaigą.

                  7.5

                  Vamzdis. Prie ginklo nepritvirtintiems papildomiems vamzdžiams atliekamos 7.1–7.3 punktuose nurodytos operacijos. Be to, turi būti užkirstas kelias galimybei vamzdžius tvirtinti prie šaunamojo ginklo pjaunant, privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą.

                  7.6

                  Ginklo spyna (užraktas), spynos (užrakto) galvutė. Pašalinamas arba sutrumpinamas skiltuvas.

                  7.7

                  Ginklo spyna (užraktas), spynos (užrakto) galvutė. Spynos (užrakto) priekinis paviršius nupjaunamas arba pašalinamas taip, kad nupjovimo kampas būtų 45–75°. Medžiaga turi būti pašalinama per visą spynos (užrakto) priekinį paviršių. Užrakto rantai pašalinami arba iš esmės sumažinami.

                  7.8

                  Ginklo spyna (užraktas), spynos (užrakto) galvutė. Skiltuvo anga užvirinama.

                  7.9

                  Užraktas (automatinių pistoletų). Spynos (užrakto) priekinis paviršius nupjaunamas arba pašalinamas taip, kad nupjovimo kampas būtų 45–75°. Medžiaga turi būti pašalinama per visą paviršių.

                  7.10

                  Užraktas (automatinių pistoletų). Pašalinamas skiltuvas.

                  7.11

                  Užraktas (automatinių pistoletų). Pašalinami užrakto rantai.

                  7.12

                  Užraktas (automatinių pistoletų). Jei taikoma, užrakto išmetimo langelio rakinančiosios briaunos vidus išpjaunamas taip, kad jo nupjovimo kampas būtų 45–75°.

                  7.13

                  Užraktas (automatinių pistoletų). Jei ginklo spyną galima nuimti nuo užrakto pagrindo, deaktyvuota ginklo spyna turi būti visam laikui pritvirtinta prie užrakto pagrindo.

                  7.14

                  Rėmas, uoksas (automatinių pistoletų). Pašalinama vamzdžio nuožula, jei tokia yra.

                  7.15

                  Rėmas, uoksas (automatinių pistoletų). Abiejose rėmo pusėse išpjaunama bent 2/3 užrakto bėgelių.

                  7.16

                  Paleidžiamasis mechanizmas. Sunaikinama fizinė sąsaja tarp nuleistuko ir gaiduko, skeliamosios užkabos ar užvediklio. Jei įmanoma, paleidžiamasis mechanizmas suvirinimo būdu sujungiamas su rėmu (uoksu). Jei toks paleidžiamojo mechanizmo sujungimas neįmanomas, paleidžiamasis mechanizmas pašalinamas, o ertmė užvirinama arba pripilama epoksidinės dervos.

                  7.17

                  Paleidžiamasis mechanizmas. Paleidžiamasis mechanizmas ir (arba) paleidžiamojo mechanizmo korpusas privirinami prie rėmo (uokso) (jei ginklo rėmas plieninis) arba priklijuojami prie rėmo (uokso) aukštai temperatūrai atspariais klijais (jei ginklo rėmas lengvųjų metalų arba polimerų).

                  7.18

                  Automatinė sistema. Supjaustant arba užvirinant sunaikinamas dujų stūmoklis, dujų vamzdelis ir dujų nuvedimo kamera.

                  7.19

                  Automatinė sistema. Jeigu nėra dujų stūmoklio, pašalinamas dujų vamzdelis. Jeigu vamzdis naudojamas kaip dujų stūmoklis, deaktyvuotas vamzdis privirinamas prie korpuso. Visais atvejais, jei taikoma, užvirinama vamzdžio dujų nuvedimo anga.

                  7.20

                  Automatinė sistema. Spynos (užrakto) priekinis paviršius nupjaunamas arba pašalinamas taip, kad nupjovimo kampas būtų 45–75°. Medžiaga turi būti pašalinama per visą spynos (užrakto) priekinį paviršių ir kitur, kad ginklo spynos (užrakto) masė sumažėtų bent 50 %, palyginti su pirmine mase. Ginklo spyna (užraktas) visam laikui pritvirtinami prie šaunamojo ginklo privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą.

                  7.21

                  Automatinė sistema. Tais atvejais, kai užraktas yra integruotas į užrakto rėmą, užrakto rėmas turi būti sumažintas bent 50 % Užraktas turi būti visam laikui pritvirtintas prie užrakto rėmo, o užrakto rėmas – visam laikui pritvirtintas prie šaunamojo ginklo privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą.

                  7.22

                  Šovinių dėtuvė. Priklausomai nuo ginklo tipo ir medžiagos, šovinių dėtuvė privirinama taškiniu būdu arba pritvirtinama kitomis tinkamomis priemonėmis, užtikrinančiomis lygiavertį rezultatą, kad dėtuvės nebūtų galima ištraukti.

                  7.23

                  Šovinių dėtuvė. Jeigu šovinių dėtuvės nėra, suvirinimo taškai arba kitos tinkamos priemonės turi būti šovinių dėtuvės įstatymo vietoje arba dėtuvės fiksatorius turi būti apsaugotas taip, kad šovinių dėtuvės visiškai nebūtų įmanoma įdėti.

                  7.24

                  Šovinių dėtuvė. Vamzdinių šovinių dėtuvių atveju vienu ar keliais grūdinto plieno smaigais perveriami ir visam laikui sujungiami šovinių dėtuvė, šovinio lizdas bei rėmas. Smaigas užvirinamas.

                  7.25

                  Duslintuvas (garso slopintuvas). Turi būti užkirstas kelias galimybei pašalinti duslintuvą (garso slopintuvą) nuo vamzdžio, šiuo tikslu naudojant grūdinto plieno smaigą ar privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą, jei duslintuvas (garso slopintuvas) yra ginklo dalis.

                  7.26

                  Duslintuvas (garso slopintuvas). Jei įmanoma, pašalinamos visos duslintuvo vidinės dalys ir jų tvirtinimo elementai ir paliekamas tik korpusas. Išfrezuojamos kiaurymės, kurių diametras yra didesnis nei šaunamojo ginklo kalibras ir kurios išdėstomos išilgai kas 3 cm (trumpiems šaunamiesiems ginklams) arba 5 cm (ilgiems šaunamiesiems ginklams) per korpusą atveriant išsiplėtimo kamerą. Taip pat galima išfrezuoti bent 6 mm kiaurymę iš galo į priekį per korpusą atveriant išsiplėtimo kamerą.

                              8.

                              PER VAMZDŽIO LAIBGALĮ UŽTAISOMI ŠAUNAMIEJI GINKLAI, ĮSKAITANT ATLAUŽIAMUS ŠAUNAMUOSIUS GINKLUS (IŠSKYRUS BŪGNINIUS (GRŪSTUVINIUS) REVOLVERIUS)

                  8.1

               Vamzdis. Išfrezuojama kiaurymė per vamzdį, įskaitant degimo kamerą, jei tokia yra (plotis: didesnis nei
                      kalibro; ilgis: tris kartus didesnis nei kulkos skersmuo). Ginkluose, kurių vamzdyje nėra degimo kameros, išfrezuojama kiaurymė (plotis: didesnis nei
                      kalibro; ilgis: bent
                      vamzdžio ilgio skaičiuojant nuo kūginės kreipiančiosios briaunos).

                  8.2

                  Vamzdis. Šaunamiesiems ginklams, kurių vamzdyje yra degimo kamera, per abi degimo kameros sieneles išgręžiama kiaurymė, per kurią perveriamas ir patikimai įvirinamas grūdinto plieno smaigas (diametras – didesnis kaip 50 % šovinio lizdo ir bent 4,5 mm). Tą patį smaigą galima panaudoti vamzdžio pritvirtinimui prie šovos mechanizmo.
                  Šaunamiesiems ginklams, kurių vamzdyje nėra degimo kameros, į vamzdį nuo kūginės kreipiančiosios briaunos patikimai įvirinamas glaudžiai priglundantis grūdinto plieno kaištis (bent du kartus ilgesnis nei kulkos skersmuo).

                  8.3

                  Vamzdis. Prie ginklo nepritvirtintiems papildomiems vamzdžiams atliekamos 8.1–8.2 punktuose nurodytos operacijos. Be to, turi būti užkirstas kelias galimybei vamzdžius tvirtinti prie šaunamojo ginklo pjaunant, privirinant, pritvirtinant ar kitomis tinkamomis priemonėmis, užtikrinančiomis lygiavertį rezultatą.

                  8.4

                  Atlaužiamų šaunamųjų ginklų atveju: Išfrezuojamas bent 60° smaigalio kampo kūgis, kad pagrindo diametras būtų lygus bent 10 mm arba spynos (užrakto) priekinio paviršiaus diametrui.

                  8.5

                  Atlaužiamų šaunamųjų ginklų atveju: Išimamas skiltuvas, jo angos diametras padidinamas iki bent 5 mm ir anga užvirinama.

                  8.6

                  Paleidžiamasis mechanizmas. Sunaikinama fizinė sąsaja tarp nuleistuko ir gaiduko, skeliamosios užkabos ar užvediklio. Jei įmanoma, paleidžiamasis mechanizmas suvirinimo būdu sujungiamas su rėmu (uoksu). Jei toks paleidžiamojo mechanizmo sujungimas neįmanomas, paleidžiamasis mechanizmas pašalinamas, o ertmė užvirinama arba pripilama epoksidinės dervos.

                  8.7

                  Paleidžiamasis mechanizmas. Paleidžiamasis mechanizmas ir (arba) paleidžiamojo mechanizmo korpusas privirinami prie rėmo (uokso) (jei ginklo rėmas plieninis) arba priklijuojami prie rėmo (uokso) aukštai temperatūrai atspariais klijais (jei ginklo rėmas lengvųjų metalų arba polimerų).

                  8.8

                  Degimo kameros uždegimo kiaurymės, spengtis. Pašalinamos arba užvirinamos degimo kameros uždegimo kiaurymės, spengtis.

                  8.9

                  Atskiros (daugybinės) degimo kameros (išskyrus būgnelius): Šaunamiesiems ginklams su atskiromis ar daugybinėmis degimo kameromis mechaniniu būdu pašalinamos vidinės degimo kamerų pertvaros bent per 2/3 jų ilgio. Pašalinama kuo daugiau vidinių pertvarų, idealiu atveju – iki kalibro diametro.

      II PRIEDAS

         Deaktyvuotų šaunamųjų ginklų pažymėjimo žymeniu pavyzdys

                  (1)

                  deaktyvacijos žymuo (visuose nacionaliniuose žymenyse paliekama „ES“)

                  (2)

                  deaktyvacijos šalis (oficialus tarptautinis kodas);

                  (3)

                  šaunamojo ginklo deaktyvavimą patvirtinusio subjekto simbolis;

                  (4)

                  deaktyvacijos metai.

            Visas žymuo bus pažymėtas tik ant šaunamojo ginklo rėmo, o deaktyvacijos žymuo (1) ir deaktyvacijos šalies kodas (2) bus pažymėti ant visų kitų pagrindinių dalių.

      III PRIEDAS

         Deaktyvuotų šaunamųjų ginklų sertifikato pavyzdys

      (šis sertifikatas turėtų būti surašytas ant nesuklastojamojo popieriaus)

                  ES logotipas

                  Deaktyvacijos atitiktį patikrinusio ir patvirtinusio subjekto pavadinimas
                  Logotipas

                     DEAKTYVACIJOS SERTIFIKATAS

                     Sertifikato numeris:

                  Deaktyvacijos priemonės atitinka 2018 m. kovo 5 d. Komisijos įgyvendinimo reglamento (ES) 2018/337 I priede nustatytų techninių šaunamųjų ginklų deaktyvacijos specifikacijų reikalavimus.

                     Deaktyvaciją atlikusio subjekto pavadinimas:

                     Šalis:

                     Deaktyvacijos sertifikato data (metai):

                     Deaktyvuoto šaunamojo ginklo gamintojas (prekės ženklas):

                     Tipas:

                     Markė (modelis):

                     Kalibras:

                     Serijos numeris (-iai):

                     Pastabos:

                  Oficialus ES deaktyvacijos žymuo

                  Atsakingo asmens vardas, pavardė, pareigos ir parašas

                     PASTABA. Šis sertifikatas yra svarbus dokumentas. Deaktyvuoto ginklo savininkas sertifikatą turi saugoti neribotą laiką. Šiame sertifikate nurodyto deaktyvuoto šaunamojo ginklo pagrindinės dalys turi būti paženklintos oficialiu patikros žymeniu; minėti žymenys negali būti pašalinti arba pakeisti.

                     ĮSPĖJIMAS. Pagal nacionalinius įstatymus deaktyvacijos sertifikato klastojimas gali būti laikomas nusikaltimu.


title: 2018 m. kovo 7 d. Komisijos įgyvendinimo reglamentas (ES) 2018/338 dėl leidimo naudoti 6-fitazės, gautos iš Aspergillus niger (DSM 25770), preparatą kaip mėsinių viščiukų, dedeklinių vištaičių, penimųjų kiaulių, paršavedžių, retesnių rūšių penimųjų arba reprodukcinių kiaulių, mėsinių kalakutų, veislei auginamų kalakutų, visų kitų rūšių paukščių (išskyrus dedekles) ir nujunkytų paršelių pašaro priedą (leidimo turėtojas – BASF SE) (Tekstas svarbus EEE. )

text:
8.3.2018

                  LT

                  Europos Sąjungos oficialusis leidinys

                  L 65/17

            KOMISIJOS ĮGYVENDINIMO REGLAMENTAS (ES) 2018/338
      2018 m. kovo 7 d.
      dėl leidimo naudoti 6-fitazės, gautos iš Aspergillus niger (DSM 25770), preparatą kaip mėsinių viščiukų, dedeklinių vištaičių, penimųjų kiaulių, paršavedžių, retesnių rūšių penimųjų arba reprodukcinių kiaulių, mėsinių kalakutų, veislei auginamų kalakutų, visų kitų rūšių paukščių (išskyrus dedekles) ir nujunkytų paršelių pašaro priedą (leidimo turėtojas – BASF SE)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                  (2)

                  pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti 6-fitazės, gautos iš Aspergillus niger (DSM 25770), preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (3)

                  prašymas pateiktas dėl leidimo naudoti 6-fitazės, gautos iš Aspergillus niger (DSM 25770), preparatą kaip mėsinių viščiukų, dedeklinių vištaičių, penimųjų kiaulių, paršavedžių, retesnių rūšių penimųjų arba reprodukcinių kiaulių, mėsinių kalakutų, veislei auginamų kalakutų, visų rūšių mėsinių, veislei auginamų paukščių arba dedeklių ir nujunkytų paršelių pašaro priedą, skirtiną prie priedų kategorijos „zootechniniai priedai“;

                  (4)

                  Europos maisto saugos tarnyba (toliau – Tarnyba) 2017 m. rugsėjo 28 d. priimtoje nuomonėje (2) padarė išvadą, kad 6-fitazės, gautos iš Aspergillus niger (DSM 25770), preparatas nedaro nepageidaujamo poveikio gyvūnų sveikatai, žmonių sveikatai ar aplinkai ir kad jis pagerina tikslinių rūšių zootechninius rodiklius ir (arba) fosforo įsisavinimą. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                  (5)

                  6-fitazės, gautos iš Aspergillus niger (DSM 25770), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;

                  (6)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašaro priedą tame priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. kovo 7 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  EFSA Journal 2017; 15(11)5024.

         PRIEDAS

                     Priedo identifikacinis numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Aktyvumo vienetai kilograme visaverčio pašaro, kurio drėgnis yra 12 %

                        Zootechninių priedų kategorija. Funkcinė grupė: virškinimo stimuliatoriai

                     4a27

                     BASF SE

                     6-fitazė
                     EC 3.1.3.26

                        Priedo sudėtis

                     6-fitazės, gautos iš Aspergillus niger (DSM 25770), preparatas, kurio sudėtyje yra ne mažiau kaip:
                     kieto pavidalo: 5 000  FTU (1)/g
                     skysto pavidalo: 5 000  FTU/g

                        Veikliosios medžiagos apibūdinimas

                     6-fitazė, gaunama iš Aspergillus. niger (DSM 25770)

                        Analizės metodas
                         (2)

                     Kiekybiniam fitazės aktyvumui pašaro priede nustatyti:

                                 —

                                 kolometrinis metodas, pagrįstas fitazės fermentine reakcija, veikiančia fitatą.

                           Kiekybiniam fitazės aktyvumui premiksuose nustatyti:

                                 —

                                 kolometrinis metodas, pagrįstas fitazės fermentine reakcija, veikiančia fitatą (VDLUFA 27.1.3).

                           Kiekybiniam fitazės aktyvumui pašaruose nustatyti:

                                 —

                                 kolometrinis metodas, pagrįstas fitazės fermentine reakcija, veikiančia fitatą (EN ISO 30024).

                     Penimosios kiaulės
                     Paršavedės
                     Retesnių rūšių penimosios arba reprodukcinės kiaulės

                     —

                     100 FTU

                                 1.

                                 Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                 2.

                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                                 3.

                                 Naudoti nujunkytiems paršeliams iki 35 kg svorio.

                     2028 3 28

                     Nujunkyti paršeliai

                     125 FTU

                     Mėsiniai viščiukai
                     Dedeklinės vištaitės

                     750 FTU

                     Mėsiniai kalakutai
                     Veislei auginami kalakutai
                     Visų kitų rūšių paukščiai (išskyrus dedekles)

                     125 FTU

            (1)  1 FTU – tai fermento kiekis, atpalaiduojantis 1 mikromolį neorganinio fosfato per minutę iš natrio fitato, esant 5,5 pH ir 37 °C.

            (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: 2018 m. kovo 7 d. Komisijos įgyvendinimo reglamentas (ES) 2018/339, kuriuo dėl Islandijos kilmės pieno produktų importo licencijų iš dalies keičiamas Reglamentas (EB) Nr. 2535/2001 ir leidžiama nuo jo nukrypti

text:
8.3.2018

                  LT

                  Europos Sąjungos oficialusis leidinys

                  L 65/21

            KOMISIJOS ĮGYVENDINIMO REGLAMENTAS (ES) 2018/339
      2018 m. kovo 7 d.
      kuriuo dėl Islandijos kilmės pieno produktų importo licencijų iš dalies keičiamas Reglamentas (EB) Nr. 2535/2001 ir leidžiama nuo jo nukrypti
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnį,
      kadangi:

                  (1)

                  Europos Sąjungos ir Islandijos susitarimo pasikeičiant laiškais dėl papildomų prekybos žemės ūkio produktais lengvatų, sudaryto remiantis Europos ekonominės erdvės susitarimo 19 straipsniu ir patvirtinto Tarybos sprendimu (ES) 2017/1913 (2), V priede numatyta padidinti metines muitais neapmokestinamas tarifines kvotas ir įvesti naują kvotą sūriams;

                  (2)

                  naujieji kvotų kiekiai bus taikomi nuo 2018 m. gegužės 1 d. Todėl, nukrypstant nuo Komisijos reglamento (EB) Nr. 2535/2001 (3) 6 straipsnio, reikėtų nustatyti naują laikotarpį nuo 2018 m. gegužės 1 d. iki gruodžio 31 d., kuriuo būtų pakeistas laikotarpis nuo 2018 m. liepos 1 d. iki gruodžio 31 d., ir to reglamento su pakeitimais, padarytais šiuo reglamentu, I priedo I.I punkte nustatyti to naujo laikotarpio kiekius;

                  (3)

                  paraiškų teikimo laikotarpis baigiasi anksčiau nei pareiškėjų, kuriems turi būti leista importuoti pagal kvotas nuo 2018 m. liepos 1 d., patvirtinimo procedūra. Kad į patvirtintą sąrašą dar neįtraukti pareiškėjai galėtų dalyvauti skirstant laikotarpio nuo 2018 m. gegužės 1 d. iki gruodžio 31 d. kvotas, reikėtų numatyti nuo Reglamento (EB) Nr. 2535/2001 10 straipsnio nukrypti leidžiančią nuostatą;

                  (4)

                  importo licencijų paraiškų už pirmąjį 2018 m. pusmetį teikimo laikotarpis, nurodytas Reglamento (EB) Nr. 2535/2001 14 straipsnio 1 dalies a punkte, baigėsi. Todėl nukrypstant nuo to reglamento 14 straipsnio 1 dalies b punkto, reikėtų nustatyti naują licencijų paraiškų teikimo laikotarpį (nuo 2018 m. balandžio 1 iki 10 d.);

                  (5)

                  todėl Reglamentas (EB) Nr. 2535/2001 turėtų būti atitinkamai iš dalies pakeistas;

                  (6)

                  šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Reglamento (EB) Nr. 2535/2001 pakeitimas
      Reglamentas (EB) Nr. 2535/2001 iš dalies keičiamas taip:

                  a)

                  5 straipsnio i punktas pakeičiamas taip:

                              „i)

                              Tarybos sprendimu (ES) 2017/1913 (*1) patvirtinto Europos Sąjungos ir Islandijos susitarimo dėl papildomų prekybos žemės ūkio produktais lengvatų (toliau – Susitarimas su Islandija) V priede numatytomis kvotomis;

                     (*1)  2017 m. spalio 9 d. Tarybos sprendimas (ES) 2017/1913 dėl Europos Sąjungos ir Islandijos susitarimo pasikeičiant laiškais dėl papildomų prekybos žemės ūkio produktais lengvatų sudarymo (OL L 274, 2017 10 24, p. 57).“;"

                  b)

                  Reglamento (EB) Nr. 2535/2001 I priedo I.I punktas pakeičiamas šio reglamento priedo tekstu.

            2 straipsnis
      Nuo Reglamento (EB) Nr. 2535/2001 nukrypti leidžianti nuostata
      1.   Nukrypstant nuo Reglamento (EB) Nr. 2535/2001 6 straipsnio antros pastraipos, šešių mėnesių laikotarpis nuo 2018 m. liepos 1 d. iki gruodžio 31 d., kuriuo taikomi to reglamento I priedo I.I punkte nustatyti kiekiai, pakeičiamas laikotarpiu nuo 2018 m. gegužės 1 d. iki gruodžio 31 d.
      2.   Nukrypstant nuo Reglamento (EB) Nr. 2535/2001 10 straipsnio 1 dalies antros pastraipos, teikti paraiškas dėl šio straipsnio 1 dalyje nurodytų kvotų ir laikotarpio licencijų, be į sąrašą įtrauktų importuotojų, leidžiama ir pagal to reglamento 8 straipsnį iki 2018 m. balandžio 1 d. galiojančius patvirtinimo prašymus pateikusiems pareiškėjams.
      3.   Nukrypstant nuo Reglamento (EB) Nr. 2535/2001 14 straipsnio 1 dalies b punkto, importo licencijų paraiškos dėl laikotarpio nuo 2018 m. gegužės 1 d. iki gruodžio 31 d. kiekių, nustatytų to reglamento I priedo I.I punkte su pakeitimais, padarytais šiuo reglamentu, teikiamos nuo 2018 m. balandžio 1 iki 10 d.
      4.   3 dalyje nurodytos paraiškos teikiamos dėl ne mažiau kaip 5 tonų ir ne didesnio nei turimas kiekio. Už laikotarpį nuo 2018 m. liepos 1 d. iki gruodžio 31 d. paraiškų neteikiama.
      5.   Pagal paraiškas, pateiktas laikantis 3 dalies, išduotos importo licencijos galioja iki 2018 m. gruodžio 31 d.
      3 straipsnis
      Įsigaliojimas ir taikymas
      Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Jis taikomas nuo 2018 m. balandžio 1 d.
         Priimta Briuselyje 2018 m. kovo 7 d.

               Komisijos vardu

               Pirmininkas

            Jean-Claude JUNCKER

         (1)  OL L 347, 2013 12 20, p. 671.

         (2)  2017 m. spalio 9 d. Tarybos sprendimas (ES) 2017/1913 dėl Europos Sąjungos ir Islandijos susitarimo pasikeičiant laiškais dėl papildomų prekybos žemės ūkio produktais lengvatų sudarymo (OL L 274, 2017 10 24, p. 57).

         (3)  2001 m. gruodžio 14 d. Komisijos reglamentas (EB) Nr. 2535/2001, nustatantis išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo (OL L 341, 2001 12 22, p. 29).

         PRIEDAS

            „I.I

            Tarifinės kvotos pagal Susitarimo su Islandija, patvirtinto Sprendimu (ES) 2017/1913, V priedą
            Metinė kvota, taikoma nuo sausio 1 d. iki gruodžio 31 d.
            (Kiekis tonomis)
            Taikomas muitas: išimtis

                           Kvotos numeris

                           09.4225

                           09.4226

                           09.4227

                           Aprašymas
                            (*1)

                           Natūralus sviestas

                           „Skyr“

                           Sūriai

                        KN kodas

                        0405 10 11
                        0405 10 19

                        ex 0406 10 50  (*2)

                        ex 0406

                           Išskyrus KN 0406 10 50  subpozicijai priskiriamą pieno gaminį „Skyr“
                            (*2)

                           Kiekis 2018 m. gegužės–gruodžio mėn.

                        201

                           793

                        9

                        Metinis kiekis 2019 m.

                        439

                        2 492

                        31

                        Kiekis sausio–birželio mėn.

                        220

                        1 246

                        16

                        Kiekis liepos–gruodžio mėn.

                        219

                        1 246

                        15

                        Metinis kiekis 2020 m.

                        463

                        3 095

                        38

                        Kiekis sausio–birželio mėn.

                        232

                        1 548

                        19

                        Kiekis liepos–gruodžio mėn.

                        231

                        1 547

                        19

                        Metinis kiekis 2021 m. ir vėlesniais metais

                        500

                        4 000

                        50

                        Kiekis sausio–birželio mėn.

                        250

                        2 000

                        25

                        Kiekis liepos–gruodžio mėn.

                        250

                        2 000

                        25

            (*1)  Nepaisant Kombinuotosios nomenklatūros aiškinimo taisyklių, laikoma, kad produktų aprašymo formuluotė yra tik nurodomojo pobūdžio, o šiame priede pateiktos lengvatinės tvarkos taikymas nustatomas pagal KN kodus. Kai nurodyti ex KN kodai, lengvatinės tvarkos taikymas nustatomas remiantis kartu KN kodu ir atitinkamu aprašymu.

            (*2)  KN kodas gali būti pakeistas patvirtinus produkto klasifikaciją.“


title: 2018 m. kovo 9 d. Komisijos įgyvendinimo reglamentas (ES) 2018/353, kuriuo ištaisomas Įgyvendinimo reglamentas (ES) 2017/1145, kuriuo iš rinkos pašalinami tam tikri pašaro priedai, kuriuos leidžiama naudoti pagal Tarybos direktyvas 70/524/EEB ir 82/471/EEB, ir panaikinamos pasenusios nuostatos, kuriomis leidžiama naudoti šiuos priedus (Tekstas svarbus EEE. )

text:
12.3.2018

               LT

               Europos Sąjungos oficialusis leidinys

               L 68/3

         KOMISIJOS ĮGYVENDINIMO REGLAMENTAS (ES) 2018/353
   2018 m. kovo 9 d.
   kuriuo ištaisomas Įgyvendinimo reglamentas (ES) 2017/1145, kuriuo iš rinkos pašalinami tam tikri pašaro priedai, kuriuos leidžiama naudoti pagal Tarybos direktyvas 70/524/EEB ir 82/471/EEB, ir panaikinamos pasenusios nuostatos, kuriomis leidžiama naudoti šiuos priedus
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 10 straipsnio 5 dalį,
   kadangi:

               (1)

               Komisijos įgyvendinimo reglamente (ES) 2017/1145 (2) reikalaujama pašalinti iš rinkos pašaro priedus, kurie pateikti rinkai ir įtraukti į Bendrijos pašarų priedų registrą kaip esami produktai pagal Reglamento (EB) Nr. 1831/2003 10 straipsnio 1 dalį ir dėl kurių pagal to reglamento 10 straipsnio 2 ir 7 dalis nepateikta prašymų iki šiose nuostatose nustatyto termino arba dėl kurių prašymas buvo pateiktas, bet vėliau atsiimtas. Įgyvendinimo reglamentu (ES) 2017/1145 taip pat panaikinami reglamentai arba išbraukiamos nuostatos, kuriomis tuos priedus leidžiama naudoti;

               (2)

               per klaidą į Įgyvendinimo reglamento (ES) 2017/1145 II priedą, kuriame pateikiamas iš rinkos pašalintinų priedų, skirtų tam tikrų rūšių gyvūnams, sąrašas, įtrauktas pašaro priedas kokcidiostatas, kurį leista naudoti Komisijos reglamentu (EB) Nr. 1463/2004 (3), nors prašymas buvo pateiktas laiku pagal Reglamento (EB) Nr. 1831/2003 10 straipsnio 2 dalį. Todėl tas reglamentas Įgyvendinimo reglamento (ES) 2017/1145 3 straipsniu buvo per klaidą išbrauktas. Per klaidą Komisijos reglamentas (EB) Nr. 833/2005 (4) paminėtas Įgyvendinimo reglamento (ES) 2017/1145 3 konstatuojamojoje dalyje tiek prie reglamentų, kurie turėtų iš dalies pakeisti, tiek prie reglamentų, kurie turėtų būti panaikinti. Tai turėtų būti ištaisyta ir nurodyta, kad Reglamentas (EB) Nr. 833/2005 turėtų būti tik panaikintas. Per klaidą Komisijos reglamentas (EB) Nr. 1459/2005 (5) nebuvo panaikintas pagal Įgyvendinimo reglamento (ES) 2017/1145 3 straipsnį, nors pagal jį leidžiama naudoti tam tikrus jodo junginius, kurie pagal Įgyvendinimo reglamentą (ES) 2017/1145 turi būti pašalinti iš rinkos. Komisijos reglamentas (EB) Nr. 1443/2006 (6) Įgyvendinimo reglamento (ES) 2017/1145 3 straipsniu buvo per klaidą panaikintas. Turėtų būti tik išbrauktas to reglamento 1 straipsnis ir I priedas, kadangi tik tos nuostatos yra susijusios su tam tikrais fermentais, kurie turėtų būti pašalinti pagal Įgyvendinimo reglamentą (ES) 2017/1145. Tos klaidos turėtų būti ištaisytos;

               (3)

               per klaidą Komisijos reglamento (EB) Nr. 1334/2003 (7) nuostatos, kuriomis leidžiama naudoti tam tikrus geležies junginius, kurie pagal Įgyvendinimo reglamentą (ES) 2017/1145 turi būti pašalinti iš rinkos, to reglamento 8 straipsnyje, kuriuo iš dalies keičiamas Reglamentas (EB) Nr. 1334/2003, nebuvo išbrauktos. Tas straipsnis turėtų būti ištaisytas;

               (4)

               Įgyvendinimo reglamento (ES) 2017/1145 I priedo A dalyje, kurioje išvardyti visoms gyvūnų rūšims ir kategorijoms skirti priedai, kurie turi būti pašalinti iš rinkos, į vitaminams skirtą lentelę reikia įtraukti L formos vitaminą menadiono natrio hidrosulfitą. Tai turėtų būti ištaisyta, nes leidime jį naudoti nėra nuorodos į L formą;

               (5)

               Įgyvendinimo reglamento (ES) 2017/1145 I priedo A ir B dalys turėtų būti ištaisytos dėl tam tikrų dažiklių, kadangi gyvūnų rūšys ir kategorijos, dėl kurių tie dažikliai turi būti pašalinti iš rinkos, ir tų dažiklių funkcijos nėra nustatytos tinkamai. Reikalavimas pašalinti priedą iš rinkos dėl kai kurių iš šių dažiklių taikomas tik tam tikroms gyvūnų rūšims, o priedo kaip dažiklio naudojimas yra apribotas tam tikromis funkcijomis;

               (6)

               todėl Įgyvendinimo reglamentas (ES) 2017/1145 turėtų būti atitinkamai ištaisytas;

               (7)

               dėl klaidingų nuostatų kilo painiavos pašarų ūkio subjektams dėl susijusių priedų faktinio reguliavimo statuso. Tokia padėtis sukėlė teisinį netikrumą dėl taikomos reglamentavimo sistemos. Todėl dėl tų klaidų atsirado tam tikrų rinkos sutrikimų, susijusių su kvestionuojamu leidimu atitinkamus priedus pateikti rinkai ir juos naudoti. Todėl, siekiant atkurti teisinį tikrumą dėl priedų, kurių atžvilgiu padaryta klaidų, reguliavimo statuso, siekiant išvengti žalingų pasekmių susijusiems ūkio subjektams ir taip vėl atkurti rinkos stabilumą, Įgyvendinimo reglamento (ES) 2017/1145 ištaisymai turėtų būti taikomi atgaline data nuo jo įsigaliojimo dienos;

               (8)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) 2017/1145 ištaisomas taip:

               1.

               3 konstatuojamoji dalis ištaisoma taip:

                           a)

                           nuoroda į Reglamentą (EB) Nr. 1463/2004 ir atitinkama išnaša išbraukiama;

                           b)

                           nuoroda į Reglamentą (EB) Nr. 833/2005 yra išbraukiama iš reglamentų, kurie turėtų būti iš dalies pakeisti, sąrašo kartu su atitinkama išnaša. Po žodžių „(EB) Nr. 833/2005“ panaikintinų reglamentų sąraše įterpiama atitinkama išnaša;

                           c)

                           nuoroda į Reglamentą (EB) Nr. 1459/2005 įterpiama tarp žodžių „(EB) Nr. 833/2005“ ir „(EB) Nr. 492/2006“ panaikintinų reglamentų sąraše kartu su išnaša, kurioje nurodytas visas pavadinimas ir nuoroda į paskelbimą;

                           d)

                           nuoroda į Reglamentą (EB) Nr. 1443/2006 yra išbraukiama iš panaikintinų reglamentų sąrašo kartu su atitinkama išnaša ir įterpiama su atitinkama išnaša tarp žodžių „(EB) Nr. 1284/2006“ ir „ir (ES) Nr. 1270/2009“ iš dalies keistinų reglamentų sąraše.

               2.

               3 straipsnis pakeičiamas taip:
               „3 straipsnis
               Panaikinimai
               Reglamentai (EB) Nr. 937/2001, (EB) Nr. 871/2003, (EB) Nr. 277/2004, (EB) Nr. 278/2004, (EB) Nr. 1332/2004, (EB) Nr. 1465/2004, (EB) Nr. 833/2005, (EB) Nr. 1459/2005, (EB) Nr. 492/2006, (EB) Nr. 1743/2006, (EB) Nr. 757/2007 ir (EB) Nr. 828/2007 panaikinami.“

               3.

               8 straipsnyje po žodžių „Reglamento (EB) Nr. 1334/2003 priedas iš dalies keičiamas taip:“ įterpiami tokie punktai: ir esamų punktų numeriai atitinkamai pakeičiami:

                           „1.

                           geležiai (Fe) skirtame įraše E 1 išbraukiami žodžiai „Geležies chloridas, tetrahidratas“ ir visas tik su geležies chloridu, tetrahidratu susijęs turinys;

                           2.

                           geležiai (Fe) skirtame įraše E 1 išbraukiami žodžiai „Geležies citratas, heksahidratas“ ir visas tik su geležies citratu, heksahidratu susijęs turinys;

                           3.

                           geležiai (Fe) skirtame įraše E 1 išbraukiami žodžiai „Geležies laktatas, trihidratas“ ir visas tik su geležies laktatu, trihidratu susijęs turinys.“

               4.

               Įterpiamas 25a straipsnis:
               „25a straipsnis
               Reglamento (EB) Nr. 1443/2006 pakeitimas
               Reglamento (EB) Nr. 1443/2006 1 straipsnis ir I priedas išbraukiami.“

               5.

               I priedas ištaisomas pagal šio reglamento priedą.

         2 straipsnis
   Įsigaliojimas
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2017 m. liepos 19 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 9 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  2017 m. birželio 8 d. Komisijos įgyvendinimo reglamentas (ES) 2017/1145, kuriuo iš rinkos pašalinami tam tikri pašaro priedai, kuriuos leidžiama naudoti pagal Tarybos direktyvas 70/524/EEB ir 82/471/EEB, ir panaikinamos pasenusios nuostatos, kuriomis leidžiama naudoti šiuos priedus (OL L 166, 2017 6 29, p. 1).

      (3)  2004 m. rugpjūčio 17 d. Komisijos reglamentas (EB) Nr. 1463/2004 dėl leidimo dešimt metų naudoti kokcidiostatų grupei ir kitoms vaistinėms medžiagoms priskiriamą pašarų priedą „Sacox 120 microGranulate“ (OL L 270, 2004 8 18, p. 5).

      (4)  2005 m. gegužės 31 d. Komisijos reglamentas (EB) Nr. 833/2005 dėl nuolatinio leidimo naudoti pašarų priedus (OL L 138, 2005 6 1, p. 5).

      (5)  2005 m. rugsėjo 8 d. Komisijos reglamentas (EB) Nr. 1459/2005 iš dalies keičiantis leidimo naudoti tam tikrus pašarų priedus, priklausančius mikroelementų grupei, išdavimo sąlygas (OL L 233, 2005 9 9, p. 8).

      (6)  2006 m. rugsėjo 29 d. Komisijos reglamentas (EB) Nr. 1443/2006 dėl nuolatinių leidimų naudoti tam tikrus pašarų priedus ir leidimo dešimt metų naudoti kokcidiostatą (OL L 271, 2006 9 30, p. 12).

      (7)  2003 m. liepos 25 d. Komisijos reglamentas (EB) Nr. 1334/2003, iš dalies keičiantis sąlygas dėl kelių pašarų priedų, priklausančių mikroelementų grupei, leidimo (OL L 187, 2003 7 26, p. 11).

      PRIEDAS
      I priedas ištaisomas taip:

                  1)

                  A dalis ištaisoma taip:

                              a)

                              antraštėje „Vitaminai, provitaminai ir panašaus poveikio aiškiai apibrėžtos cheminės sandaros medžiagos“ priedui vitaminui K skirtame įraše žodžiai „L-menadiono natrio hidrosulfitą“ pakeičiami žodžiais „menadiono natrio hidrosulfitą“;

                              b)

                              antraštėje „Kiti dažikliai“ lentelės įrašas, skirtas dažikliams, kuriuos Bendrijos taisyklėse leidžiama naudoti maisto produktams dažyti, pakeičiamas taip:

                                          „Atitinkamas numeris

                                          Dažikliai, kuriuos Bendrijos taisyklėse leidžiama naudoti maisto produktams dažyti, išskyrus: E150b, E150c ir E150d karamelės dažiklius; E 141 chlorofilinų vario kompleksinį junginį; E 172 raudonus, juodus ir geltonus geležies oksidus; E 171 titano dioksidą (anatazo ir rutilo struktūros); E 153 suodžius

                                          Visos rūšys“

                  2)

                  B dalis ištaisoma taip:

                              a)

                              antraštėje „Karotenoidai ir ksantofilai“ priedui E161j astaksantinui skirtas įrašas pakeičiamas taip:

                                          „E161j

                                          Astaksantinas

                                          Visos rūšys, išskyrus:

                                                      —

                                                      žuvis ir vėžiagyvius naudojimo paskirtims, priklausančioms 2 (a) (ii) funkcinei grupei

                                                      —

                                                      dekoratyvines žuvis naudojimo paskirtims, priklausančioms 2 (a) (iii) funkcinei grupei“

                              b)

                              antraštėje „Kiti dažikliai“ lentelės įrašas, skirtas priedams E155, E104, E122 ir E160b, pakeičiamas taip:

                                          „E 155

                                          Rudasis HT

                                          Šunys ir katės

                                          E 104

                                          Chinolino geltonasis

                                          Visos rūšys, išskyrus nemaistinius gyvūnus naudojimo paskirtims, priklausančioms 2 (a) (i) funkcinei grupei

                                          E 122

                                          Azorubinas (karmosinas)

                                          Visos rūšys, išskyrus šunis ir kates naudojimo paskirtims, priklausančioms 2 (a) (i) funkcinei grupei

                                          Atitinkamas numeris

                                          Dažikliai, kuriuos Bendrijos taisyklėse leidžiama naudoti maisto produktams dažyti, išskyrus:

                                          E102 tartraziną

                                          Visos rūšys, išskyrus šunis ir kates

                                          E 160b biksiną

                                          Visos rūšys, išskyrus šunis ir kates

                                          E 110 saulėlydžio geltonąjį FCF

                                          Visos rūšys, išskyrus šunis ir kates

                                          E 120 karminą (Carmine Lake WSP 50 %)

                                          Visos rūšys, išskyrus šunis ir kates

                                          E 124 ponso 4 R

                                          Visos rūšys, išskyrus šunis ir kates

                                          E 127 eritroziną

                                          Visos rūšys, išskyrus šunis ir kates ir roplius

                                          E 129 alura raudonąjį

                                          Visos rūšys, išskyrus šunis ir kates

                                          E 132 indigotiną

                                          Visos rūšys, išskyrus šunis ir kates

                                          E 133 briliantinį mėlynąjį

                                          Visos rūšys, išskyrus šunis ir kates

                                          E 160 b

                                          Biksinas kaip dažiklis

                                          Dekoratyvinės žuvys

                                          E102

                                          Tartrazinas kaip dažiklis

                                          Visos rūšys, išskyrus dekoratyvines žuvis, grūdus lesančius dekoratyvinius paukščius ir smulkius graužikus

                                          E131

                                          Mėlynasis patentuotas V kaip dažiklis

                                          Visos rūšys, išskyrus nemaistinius gyvūnus naudojimo paskirtims, priklausančioms 2 (a) (i) funkcinei grupei

                                          E 124

                                          Ponso 4 R kaip dažiklis

                                          Visos rūšys, išskyrus dekoratyvines žuvis

                                          E127

                                          Eritrozinas kaip dažiklis

                                          Visos rūšys, išskyrus dekoratyvines žuvis

                                          E132

                                          Indigotinas kaip dažiklis

                                          Visos rūšys, išskyrus dekoratyvines žuvis

                                          E 141

                                          Chlorofilinų vario kompleksinis junginys kaip dažiklis

                                          Visos rūšys, išskyrus dekoratyvines žuvis, grūdus lesančius dekoratyvinius paukščius ir smulkius graužikus

                                          E110

                                          Saulėlydžio geltonasis FCF kaip dažiklis

                                          Visos rūšys, išskyrus dekoratyvines žuvis, grūdus lesančius dekoratyvinius paukščius ir smulkius graužikus

                                          E 153

                                          Suodžiai kaip dažiklis

                                          Visos rūšys, išskyrus dekoratyvines žuvis“


title: 2018 m. kovo 8 d. Komisijos įgyvendinimo reglamentas (ES) 2018/352, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [„Moules de bouchot de la Baie du Mont-Saint-Michel“ (SKVN)] specifikacijos pakeitimas

text:
12.3.2018

               LT

               Europos Sąjungos oficialusis leidinys

               L 68/2

         KOMISIJOS ĮGYVENDINIMO REGLAMENTAS (ES) 2018/352
   2018 m. kovo 8 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [„Moules de bouchot de la Baie du Mont-Saint-Michel“ (SKVN)] specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Moules de bouchot de la Baie du Mont-Saint-Michel“, kuri įregistruota Komisijos įgyvendinimo reglamentu (ES) Nr. 636/2011 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Moules de bouchot de la Baie du Mont-Saint-Michel“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 8 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2011 m. birželio 29 d. Komisijos įgyvendinimo reglamentas (ES) Nr. 636/2011, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Moules de bouchot de la Baie du Mont-Saint-Michel (SKVN)] (OL L 170, 2011 6 30, p. 28).

      (3)  OL C 383, 2017 11 14, p. 12.